· Podaci o kupcu prvog stana
U ovom dijelu se unose lični podaci podnosioca zahtjeva (kupca stana):
1. Ime i prezime: Unijeti tačno ime i prezime kako je navedeno u ličnoj karti i kupoprodajnom ugovoru.
2. Adresa prebivališta: Unosi se zvanična adresa iz CIPS dokumenta (uvjerenja o prebivalištu). Ova adresa ne mora biti adresa kupljenog stana, već ona na kojoj ste zvanično prijavljeni u trenutku predaje ovog zahtjeva. 
3. JMBG: Vaš jedinstveni matični broj građana (13 cifara).

· Podaci o prodavcu stana
Ovdje se unose podaci o obvezniku PDV-a od kojeg ste kupili stan:
1. Naziv prodavca: Puni naziv firme/investitora iz ugovora o kupoprodaji ili sa poreske fakture
2. Adresa sjedišta: U ovo polje unosi se službeno sjedište firme prodavca (to ne mora biti mjesto u kojem se nalazi stan, nego se ovdje unosi mjesto u kojem prodavac ima službeno sjedište svoje firme, nrp. Bana Lazarevića bb, Banja Luka).
3. PDV IB: U ovo polje unosi se PDV identifikacioni broj prodavca koji je naveden na poreskoj fakturi ili u ugovoru o kupoprodaji nekretnine.
I Podaci o članovima porodičnog domaćinstva po osnovu kojih kupac zahtijeva povrat PDV-a:
Ova tabela se popunjava samo ako povrat PDV-a tražite i po osnovu članova Vašeg domaćinstva (čime ostvarujete pravo na dodatnu kvadraturu). Podatke je potrebno unijeti za svakog člana domaćinstva posebno.
· Ime i prezime: Podaci za supružnika, djecu ili druge članove koji sa Vama žive u zajedničkom domaćinstvu.
· Adresa prebivališta: Unosi se trenutna zvanična adresa prebivališta tog člana porodice iz CIPS-a, ista kao i adresa prebivališta podnosioca zahtjeva (kupca stana).
· Srodstvo: Upisuje se porodična povezanost sa kupcem (npr. supruga, sin, kćerka, roditelj, brat, sestra, usvojenik i sl.)
· JMBG: Upisuje se jedinstveni matični broj građana (13 cifara) za svakog prijavljenog člana domaćinstva.
II Podaci o kupoprodajnom ugovoru i kupljenom stanu 
U ovom dijelu zahtjeva unosite podatke iz prateće dokumentacije koja se uz zahtjev dostavlja.
· II.1 Broj i datum fakture/ugovora: Unesite broj i datum ugovora o kupoprodaji nekretnine, kao i broj i datum poreske fakture koju Vam je izdao prodavac. 
· II.2 Datum uknjižbe: Datum kada je u zemljišnoknjižnom uredu (katastru/gruntu) upisano vaše pravo vlasništva nad nekretninom. 
· II.3 Ukupna površina  kupljenog stana: Ukupna kvadratura stana iz ugovora/ZK izvatka (npr. 65,50m2). 
· II.4 Površina stana za koju se podnosi zahtjev: Kvadratura za koju zakonski imate pravo na povrat. (Npr. ako kupac ima pravo na 40m2 za sebe, a stan ima 65m2, ovdje se upisuje limit od 40m2, pod uslovom da ne ostvaruje povrat na članove zajedničkog domaćinstva, a ako npr. podnosi i zahtjev za dodatnih 15m2 za jednog člana domaćinstva, u tom slučaju se ovdje upisuje 55m2). 
· II.5 Vrijednost stana sa uključenim PDV-om: Ukupna kupoprodajna cijena koju ste platili prodavcu stana. 
· II.6 Iznos ukupno obračunatog PDV-a kod prometa stana: Iznos PDV-a koji je iskazan kao posebna stavka na fakturi prodavca.
III.  Podaci o iznosu PDV-a za koji se podnosi zahtjev za povrat					
U polje III.1 Iznos PDV-a za koji se podnosi zahtjev za povrat unosi se podatak o iznosu PDV-a koji kupac zahtjeva za povrat. Ovaj iznos se računa srazmjerno kvadraturi iz polja II.4 u odnosu na ukupnu kvadraturu iz polja II.3. Taj iznos se računa prema sljedećoj formuli:

 

IV. Podaci o transakcijskom računu
· Broj transakcijskog računa: U ovo polje unosi se podatak o broju transakcijskog računa kupca (16 cifara) sa platne kartice ili ugovora o otvaranju računa. 
· Naziv i sjedište banke: U ovo plje potrebno je upisati puni naziv banke kod koje kupac ima otvoren račun na koji će UIO izvršiti povrat PDV-a.
Potpis i predaja
· U polje Mjesto i datum potrebno je upisati lokaciju i dan kada predajete zahtjev (npr. Banja Luka, 14.7.2026.). 
· Na liniju Potpis kupca prvog stana stavite svoj vlastiti potpis (identičan onom u ličnoj karti). 
[bookmark: _GoBack]Napomena: Sam Obrazac ZKPS (ovaj zahtjev) kupac treba samo svojeručno potpisati. Ovaj obrazac se ne ovjerava u općini niti kod notara. Obaveza notarske ili općinske ovjere potpisa postoji isključivo za prateći Obrazac IKPS (Izjava kupca prvog stana), dok sam zahtjev kupca za povrat PDV-a predajete bez ovjere. Molimo vas da na obrazac dodate i vaš kontakt telefon kako bi vas službena lica Uprave za indirektno oporezivanje mogla kontaktirati ukoliko bude potrebno izvršiti dopunu ili pojašnjenje dostavljene dokumentacije.

